22.04.2024. a nr 4-11/134-3

**SILLAMÄE LINNAVALITSUS**

Kesk tn 27

40231 Sillamäe

registrikood 75003909

tel 392 5700, faks 392 5701

e-post linnavalitsus@sillamae.ee

**KIRJALIK ETTEPANEK**

alla lihthanke piirmäära jäävata teenuste tellimiseks

**„Mänguväljaku elementide ostmine ja paigaldamine“**

Sillamäe, 2024

Lugupeetud pakkuja!

Kutsume Teid osalema hankes „Mänguväljaku elementide ostmine ja paigaldamine“ vastavalt kirjalikus ettepanekus ja selle lisas sisalduvatele tingimustele.

Hange korraldatakse eesmärgiga kasutada säästlikult ja ratsionaalselt Sillamäe rahalisi vahendeid, et leida soodsaim pakkuja Sillamäe mänguväljaku elementide ostmiseks ja paigaldamiseks. Hange viiakse läbi vastavalt riigihangete seaduse § 3 ja § 9 lg 4 p 3 ning Sillamäe Linnavalitsuse 06.septembri 2018 määruse nr 10 „Sillamäe linna hankekord“ § 9.

Pakkumuse palume saata **30. aprilliks 2024 kell 10.00** digitaalselt allkirjastatuna e-postiga aadressile linnavalitsus@sillamae.ee pealkirjaga „Mänguväljaku elemendid“. Pakkumuses peavad olema märgitud koostamise kuupäev ja koostaja, pakkuja kontaktandmed koos koostaja kontaktandmetega. Pakkumuse maksumuse tabelis tuleb täita kõik tühjad lahtrid. Pakkumus peab sisaldama maksumust eurodes ilma käibemaksuta ja koos käibemaksuga täpsusega kaks kohta pärast koma.

Pakkujale esitatavad kvalifitseerimistingimused, pakkumuse esitamise kord ja nõuded pakkumusele on sätestatud kirjalikus ettepanekus, selle lisades 1 ja 2 ning vormides 1-5.

Lugupidamisega

Aide Suutre

Hankespetsialist

Sillamäe Linnavalitsus

Tel 392 5745

E-post aide.suutre@sillamae.ee

1. **Üldandmed**
	1. Hankija andmed: Sillamäe Linnavalitsus, registrikood 75003909, aadress Kesk 27,

 Sillamäe, tel nr 392 5700, faksi nr 392 5701, e-post linnavalitsus@sillamae.ee.

* 1. Hanke eest vastutav isik: linnamajanduse osakonna hankespetsialist Aide Suutre, tel nr 392 5745, e-post aide.suutre@sillamae.ee.
	2. Konfidentsiaalsus: hankija ei avalikusta pakkujatelt saadud informatsiooni, välja

arvatud hindamise aluseks olevad näitajad, kui õigusaktides ei ole sätestatud teisiti.

1. **Hankeeseme kirjeldus**
	1. Hankelepingu esemeks Sillamäe mänguväljaku elementide ostmine ja paigaldamine.
	2. Hankeeseme tehniline kirjeldus on toodud Lisas 1.
2. **Nõuded pakkujale**
	1. Pakkuja peab olema registreeritud äriregistris.
	2. Kui pakkumuse allkirjastab isik, kellel puudub seadusjärgne esindusõigus, esitab pakkuja seadusliku esindaja poolt allkirjastatud volikirja.
	3. Pakkuja esitab kinnituse riigihangete seaduse § 95 lõikes 1 ja lõikes 4 nimetatud asjaolude puudumise kohta.
	4. Pakkujal peab olema töötaja, kellel on tunnistus standardi EVS-EN 1176 alase koolituste läbimise kohta, esitada tunnistuse koopia.
	5. Pakkuja esitab EVS-EN 1176-1:2017 standardile vastavust tõendavate sertifikaatide koopiad, mis on välja antud sõltumatu mänguväljaku elemente sertifitseeriva ettevõtte poolt või esitab tootja vastavusdeklaratsiooni, mis on kinnitatud sõltumatu akrediteeritud katselabori katseraportiga.
	6. Pakkuja poolt osutatav teenus peab vastama kirjaliku ettepaneku Lisas 1 „Hankeeseme tehniline kirjeldus“ toodud teenuse osutamise tingimustele.
3. **Pakkujate kvalifikatsiooni kontrollimine**
	1. Hankija kontrollib pakkujate kvalifikatsiooni vastavalt riigihangete seaduse ja kirjaliku ettepaneku sätetele.
	2. Hankijal on õigus kõrvaldada pakkuja hankemenetlusest igal ajal peale pakkumuste

avamist kuni lepingu lõppemiseni, kui ilmnevad asjaolud, mille tõttu pakkuja ei vasta riigihangete seaduses või kirjalikus ettepanekus sätestatud nõuetele.

* 1. Pakkumused, mille esitanud pakkujad ei kvalifitseerunud, ei kuulu edasisele hindamisele.
1. **Pakkumuste vastavuse kontroll ja vastavaks tunnistamine**
	1. Hankija kontrollib esitatud pakkumuste vastavust kirjalikus ettepanekus esitatud

nõuetele.

* 1. Pakkumus tunnistatakse vastavaks, kui see on kooskõlas kõikide kirjalikus ettepanekus esitatud nõuetele.
	2. Hankija võib tunnistada pakkumuse vastavaks, kui selles ei esine sisulisi kõrvalekaldeid kirjalikus ettepanekus esitatud tingimustest.
	3. Hankija lükkab pakkumuse tagasi, kui pakkumus ei vasta kirjalikus ettepanekus esitatud tingimustele.
1. **Läbirääkimised**
	1. Vajadusel peab hankija pakkujatega läbirääkimisi.
	2. Läbirääkimiste käigus võib hankija anda pakkujale võimalusel täpsustada ja vajadusel täiendada oma pakkumust. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib ta teha otsuseid pakkumuse edukaks tunnistamise kohta ilma läbirääkimisteta.
	3. Läbirääkimised protokollitakse hankija esindaja poolt ja allkirjastatakse hankija ja pakkuja esindajate poolt.
2. **Kõigi pakkumuste tagasilükkamine**
	1. Hankijal on õigus kõik pakkumused tagasi lükata, kui kõigi vastavaks tunnistatud pakkumuste maksumused ületavad lepingu eeldatavat maksumust.
3. **Pakkumuste hindamine ja hankelepingu sõlmimine**
	1. Hankija võrdleb ja hindab vastavaks tunnistatud pakkumusi.
	2. Edukaks tunnistatakse pakkumus, mille hind on madalaim.
	3. Võrdsete pakkumuste korral tehakse otsus pakkujatega läbirääkimiste käigus, määrates läbirääkimisi pidavad isikud.
	4. Kirjalikus ettepanekus ja selle lisades reguleerimata küsimustes jõutakse pakkujaga kokkuleppele läbirääkimiste teel.
	5. Hankija teeb edukaks tunnistatud pakkumuse esitanud pakkujale ettepaneku lepingu sõlmimiseks. Lepingu sõlmimise aluseks on kirjalik ettepanek koos lisadega, edukaks tunnistatud pakkumus ning läbirääkimistel kokkulepitud tingimused.
4. **Pakkumuse jõusoleku tähtaeg**
	1. Pakkumus peab olema jõus vähemalt 90 päeva pakkumuse esitamise tähtajast arvates.
5. **Pakkumuse vormistamine ja esitamine**
	1. Pakkumus tuleb esitada elektrooniliselt, digitaalselt allkirjastatuna e-posti aadressile linnavalitsus@sillamae.ee.
	2. Pakkumus tuleb koostada eesti keeles.
	3. Pakkuja kannab kõik pakkumuse ettevalmistamise ja esitamisega seotud kulud.
	4. Pakkumus peab olema koostatud järgnevalt esitatud struktuuri kohaselt:
		1. Hankemenetluses osalemise avaldus – Vorm 1;
		2. Informatsioon pakkuja kohta – Vorm 2;
		3. Volikiri (vajadusel) – Vorm 3;
		4. Pakkuja kinnitus riigihangete seaduse § 95 lg 1 ja lg 4 nimetatud asjaolude puudumise kohta – Vorm 4;
		5. Pakkumuse maksumuse tabel - Vorm 5.
	5. Pakkumuste esitamise tähtaeg on **30.04.2024. a kell 10.00.**

**Lisa 1**

## Riigihange „Mänguväljaku elementide ostmine ja paigaldamine“

**HANKEOBJEKTI TEHNILINE KIRJELDUS**

Riigihanke ese on Sillamäe linnas uute mänguväljaku elementide ostmine ja paigaldamine asukohta Sillamäe, Viru pst 26 (Eesti Põhikooli juures).

1. **Erinõuded lastemänguväljakutele**
	1. Kõik pakutavad mänguväljaku elemendid ja turvaalused peavad rangelt vastama standardile EVS-EN 1176-1:2017 „Mänguväljaku seadmed ja aluspinnakate” kõik selle osadele ning teistele EV kehtivatele normidele ja standarditele. Pakkuja esitab eelnimetatud standarditele vastavust tõendavate sertifikaatide koopiad, mis on välja antud sõltumatu mänguväljaku elemente sertifitseeriva ettevõtte poolt või esitab tootja vastavusdeklaratsiooni, mis on kinnitatud sõltumatu akrediteeritud katselabori katseraportiga.
	2. Mänguväljakute elementidele, turvaaluskatetele terviklikult peab kehtima vähemalt **5 (viie) aastane garantii.** Üldehitustööde garantii on **kaks aastat**.
	3. Mänguväljaku seadmete kõik terasosad peavad olema kuumtsingitud või roostevabast terasest.
	4. Minimaalsed nõuded mänguväljaku elementidele:

**Kiik 2-kohaline tavaistmetega** ja beebiistmetega (või sellega samaväärne).

Kiigekonstruktsioon peab olema metallist. Pesakiigel peavad olema turvaketid riputite juures. Toote metallpostid betoneeritakse maasse.

Turvaala mõõdud**:** turvaala laius: 2,88 m, turvaala pikkus: 7,8 m





### Karussell (või sellega samaväärne).

Karussell on mõeldud lastele alates 2. eluaastast. Karussell keerleb kuullaagritel ümber keskteljel asetseva laua ning kinnitatakse maasse betoneerimise teel.

Turvaala mõõdud:

Turvaala laius: 5,7 m

Turvaala pikkus: 5,7 m



# Liivakast – 3000 x 3000, ilma liivata (või sellega samaväärne).

Liivakast on valmistatud liimpuidust ja mahutab korraga mängima kuni 14 last. Liivakasti nurkades on 2 värvilist ovaalset ja 2 ümmarguse kujuga plaati, mille peal on hea liivakooke valmistada või mänguasju hoida. Läbi plaadi servas oleva augu saab liiva liivakasti tagasi valada. Liivakast tarnitakse koos alusriidega, et vältida liiva segunemist pinnasega ja umbrohu kasvamist.



Mänguelementidele liivaaluste rajamine palume arvestada mänguväljaku elemendite hinna sisse.

* 1. **Tehniline kirjeldus ja tööde maht**
		1. Pakkuja peab esitama Sillamäe Linnavalitsusele kaeveloa taotluse.
		2. Mänguväljaku seadmete paigaldamise ja turvaalade rajamise tööde käigus rikutud mänguväljakute ümber olev haljastus ja ümbrus tuleb pakkujal taastada enne tööde üleandmist hankijale.
		3. Pakkujatelt eeldatakse enne pakkumuse tegemist objektidega tutvumist, et arvestada pakkumuse esitamisek kõikide võimalike töödega.
		4. Seadmete paigaldamine tuleb eelnevalt kooskõlastada hankijaga.
		5. Seadmed tuleb hankida ja paigaldustööd teostada selliselt, et on tagatud väliruumi paigaldatavate seadmete kõrge kvaliteet, vastupidavus ekspluatatsioonis ja hea ehitustava kohane eluiga.
		6. Seadmete ostmine ja paigaldamine peab järgima head ehitustava ning ei või tekitada ohtu inimese elule, tervisele, varale või keskkonnale.
		7. Hangitavad seadmed peavad olema modernsed, vandaalikindlad, hooldusvabad ja sobima põhjamaisesse kliimasse, vastupidavad ilmastikutingimustele.
1. **Nõuded seadmete paigaldusele**

Seadmetel ei tohi olla konarlikke ja teravaid ääri ning nurki ja need ei või tekitada pindusid. Paigaldusvahendid peavad olema ilmastikukindlad ja taluma neile suunatud koormust. Seadmete paigaldus tuleb teostada maapinda betoneeritud alusele, mis tagab mänguväljaku elementide stabiilsuse ja turvalisuse. Betoneeritud alus peab olema rajatud nii, et külmumine ei vigastaks ega liigutaks neid kahjustavalt. Seadmete paigalduse käigus väljakaevatud pinnast ei tohi kinnistule paigaldada või planeerida ning see tuleb objektilt ära vedada. Paigaldustööde käigus rikutud teed, platsid ja haljastus tuleb taastada. Juhul, kui rikutakse muruga kaetud pindu, tuleb murupind taastada rikutud mahus.

1. **Tööde alusdokumendid ja üldised nõuded**

3.1. Tööde teostamisel tuleb lähtuda hankedokumentidest kui tervikust. Juhul, kui hankedokumentatsiooni osade vahel on vastuolu(sid) või võimaldavad need mitmesugust tõlgendust, tuleb hanke käigus esitada Hankijale küsimused selgituste saamiseks. Juhul, kui Pakkuja ei esita vastuolude kohta küsimusi, siis lähtutakse dokumendist, milles on sätestatud rangem nõue. Hankijal on õigus töövõtu käigus valida hankija jaoks sobivam tõlgendus. Pärast pakkumuse esitamist ei rahulda Hankija ühtegi Pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, sh rahalist nõuet.

3.2. Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid. Pakkumuses tuleb arvestada kõikide tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni Hankijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb Hankija tööde koostisosaks, mille eest täiendavalt maksma ei pea.

3.3. Pakkumuses tuleb arvestada ka nende töödega, mis ei ole hankedokumentides otseselt kirjeldatud, kuid on vajalikud tulenevalt ehitusobjekti tegelikust olukorrast ja seisundist. Hankija eeldab, et pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on pakkuja risk.

3.4. Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Inspecta Estonia*,* Tervisekaitsetalitus, Tööinspektsioon, Keskkonnainspektsioon). Pakkuja peab arvestama, et eelnimetatud ametkonnad või teenusepakkujad (küte, side, elektrivarustus) võivad tööde käigus või tööde vastuvõtmisel esitada täiendavaid nõudeid.

3.5. Kõik riigihanke tehnilises kirjelduses olevad tehnilise spetsifikatsiooni kirjeldused sisaldavad klauslit “või samaväärne”.

**Lisa 2**

## Riigihange „Mänguväljaku elementide ostmine ja paigaldamine“

**TÖÖVÕTULEPINGU PROJEKT**

*/kuupäev digitaalallkirjas/*

**Sillamäe Linnavalitsus** (edaspidi *Tellija)*, registrikood: 75003909; asukoht: Kesk tn 27, Sillamäe 40231; tel. 392 5700, e-post: linnavalitsus@sillamae.ee, keda esindab Sillamäe Linnavalitsuse „\_\_\_“ \_\_\_\_\_\_\_\_\_\_korralduse nr \_\_\_\_ alusel aselinnapea Aleksei Stepanov

ja

\_\_\_\_\_\_\_\_\_\_\_\_\_\_\_\_\_\_\_ (edaspidi *Töövõtja)*, registrikood: \_\_\_\_\_\_\_\_\_\_\_\_ asukoht \_\_\_\_\_\_\_\_\_\_\_\_:, e-post:\_\_\_\_\_\_\_\_\_, keda esindab põhikirja alusel juhatuse liige \_\_\_\_\_\_\_\_\_\_\_\_\_\_\_\_\_, sõlmisid käesoleva töövõtulepingu (edaspidi *Leping*) alljärgnevatel tingimustel:

1. **LEPINGU ESE**
	1. Käesoleva Lepingu esemeks on mänguväljaku, asukohaga Sillamäe, Viru pst 26 (Eesti Põhikooli juures) elementide ostmine ja paigaldamine (edaspidi: Tööd).
	2. Tööde maht ja ulatus on määratud kirjaliku ettepanekuga, Lepingu dokumentidega ning Tellija juhistega.
	3. Lisaks kuulub tööde hulka ka nende ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt toodud, kuid mille tegemine on tavapäraselt vajalik Lepingu eesmärgi saavutamiseks.
2. **LEPINGU KVALITEEDI JA TEHNILISED NÄITAJAD**
	1. Töövõtja teostab tööd ning Tellija hindab teostatud tööde kvaliteeti vastavalt Eesti Vabariigis kehtivatele standarditele, õigusaktidele, Lepingule ning muudele normdokumentidele.
3. **TÖÖVÕTJA KOHUSTUSED** **JA ÕIGUSED**
	1. Töövõtja kohustub:
		1. teostama tööd vastavalt Lepingule ning kirjalikus ettepanekus esitatud tingimustele ja nõuetele;
		2. vastutama tööohutusnõuete täitmise eest, vastutama tööga kaasnevate kõrvalmõjude eest keskkonnale;
		3. määrama Töövõtjapoolse vastutava esindaja;
		4. hankima kõik Tööde teostamiseks vajalikud materjalid ning töövahendid;
		5. töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest. Kahjuga on hõlmatud ka kolmandatele isikutele tekitatud mittevaraline kahju ning keskkonnakahju;
		6. tagama Lepingu täitmisel vajaliku kvalifikatsiooniga tööjõu kasutamise.
	2. Töövõtja õigused:
		1. saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. saada Tellijalt Lepingu täitmisel mõistlikult vajalikku kaasabi (juhised, nõusolekud, kooskõlastused jms).

**4. TELLIJA KOHUSTUSED JA ÕIGUSED**

* 1. Tellija kohustused:
		1. tasuma Töövõtjale nõuetekohaselt teostatud Tööde eest vastavalt Lepingus sätestatud

tingimustele ja korrale;

4.2. Tellija õigused:

4.2.1 teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;

4.2.2 kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale mõistlik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Leping üles öelda ja nõuda kahjude hüvitamist või teha Tööde jätkamine ja parandamine ülesandeks kolmandale isikule Töövõtja arvel;

4.2.3 kui Töövõtja kaldub Lepingu tingimustest kõrvale ja see halvendab Tööd või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Leping üles öelda ja nõuda kahjude hüvitamist;

4.2.4 keelduda Tööde eest tasumisest, kuni Töövõtja on täitnud endale Lepinguga võetud kohustused.

**5. MAKSETINGIMUSED**

5.1 Käesoleva Lepingu hind on \_\_\_ eurot, millele lisandub käibemaks 22% \_\_\_ eurot. Lepingu hind koos käibemaksuga on \_\_\_\_\_ eurot.

5.2 Lepingu hind on lõplik ning ei sõltu Töövõtja maksu- ja muude avalik-õiguslike rahaliste kohustuste võimalikust suurenemisest. Teenuse osutamisega kaasnevaid maksu- ja muid Tööde maksumust suurendavaid riske kannab täies ulatuses Töövõtja.

5.3 Tellija tasub arve 20 päeva jooksul selle kättesaamisest.

5.4 Tellija ei teosta ettemakseid.

**6. POOLTE VASTUTUS**

6.1 Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja seadustega ettenähtud korras ja ulatuses.

6.2 Lepingus tulenevate kohustuste täitmata jätmise eest või mittenõuetekohase täimisega teisele Poolele tekitatud kahju eest kannavad Pooled täielikku ja tingimusteta vastutust tekitatud kahju ulatuses.

6.3 Töövõtja hüvitab Tellijale või kolmandale isikule Töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.

6.4 Töövõtja kohustub viima mittenõuetekohaselt teostatud töö omal kulul kehtivate nõuetega vastavusse. Töövõtja poolse kohustuse täitmata jätmisel on Tellijal õigus tellida vastavate tööde teostamine Töövõtja kulul kolmandatelt isikutelt.

6.5 Töövõtja maksab Tellijale tööde teostamise tähtaja rikkumise eest leppetrahvi 0,1% iga viivitatud päeva eest.

6.6 Tellija maksab Töövõtjale maksetähtaegade rikkumise eest viivist 0,1% tasumisele kuuluva makse summast iga viivitatud päeva eest.

**7. GARANTII**

7.1 Mänguväljakute elementidele, turvaaluskatetele terviklikult peab kehtima vähemalt 5 (viie) aastane garantii**.**

7.2 Üldehitustööde garantii on 2 (kaks) aastat.

**8. POOLTE ESINDAJAD**

8.1 Tellija poolseks vastutavaks isikuks Lepingu täitmise küsimustes on: linnamajanduse osakonna juhataja Arvo Sirel, tel 392 5714, e-post: arvo.sirel@sillamae.ee.

8.2 Töövõtja poolseks vastutavaks isikuks Lepingu täitmise küsimustes on: \_\_\_\_\_\_\_\_\_\_\_,

 tel \_\_\_\_\_\_\_, e-post \_\_\_\_\_\_\_\_\_\_\_\_\_\_.

**9. VÄÄRAMATU JÕUD**

9.1 Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks kui selle põhjuseks oli Vääramatu jõud.

9.2 Vääramatu jõud käesoleva Lepingu tähenduses on mistahes asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või ajal selle asjaoluga arvestaks. Vääramatuks jõuks on eelkõige sündmused, mille saabumine ei sõltu Poolte tahtest - sh terroriakt, sõda, üldstreik, panga moratoorium, kui sellega kaasneb Lepingu täitmise takistus.

9.3 Lepingu mittetäitmine põhjustel, mida oli tekitanud Vääramatu jõud loetakse vabandatavaks tingimusel, et Pooled on sooritanud jõupingutusi Lepingu täitmist takistava olukorra vältimiseks, kirjalikult teavitanud teist Poolt Lepingu täitmist takistavatest asjaoludest ning võtnud tarvitusele vajalikke meetmed Lepingu täitmiseks.

9.4 Kui Vääramatu jõu mõju on ajutine, on kohustuste mittetäitmine või mittenõuete-kohane täitmine vabandatav üksnes aja vältel, mil Vääramatu jõud kohustuse täitmist takistas.

**10. LEPINGU MUUTMINE**

10.1 Lepingut võib muuta ja täiendada üksnes kooskõlas riigihangete seadusega Poolte vahel kirjalikult sõlmitava käesoleva Lepingu lisaga.

10.2 Töövõtjal on teadlik, et käesolev leping on sõlmitud hankemenetluse tulemusel ning vastavalt «Riigihangete seadusele» võib hankija sõlmitud hankelepingu muutmises kokku leppida üksnes juhul, kui muutmise tingivad objektiivsed asjaolud, mida ei olnud hankijal võimalik hankelepingu sõlmimise ajal ette näha ja hankelepingu muutmata jätmise korral satuks täielikult või olulises osas ohtu hankelepinguga taotletud eesmärgi saavutamine. Hankija ei või hankelepingu muutmises kokku leppida, kui muutmisega taotletavat eesmärki on võimalik saavutada uue hankelepingu sõlmimisega.

**11. LEPINGU TÄHTAEG**

11.1 Lepinguliste kohustuste täitmise tähtaeg on kaks kuud alates lepingu allkirjastamisest poolte poolt.

11.2 Kui Tellija on Lepingu üles öelnud seetõttu, et Töövõtja rikkus lepingut, ei ole Töövõtjal Lepingu punktis 5.1 nimetatud tasunõuet Tellija vastu.

## 12. LÕPPSÄTTED

## 12.1 Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

**POOLTE REKVISIIDID**

**TELLIJA: TÖÖVÕTJA:**

Sillamäe Linnavalitsus \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Registrikood 75003909 Registrikood \_\_\_\_\_\_\_\_\_\_\_\_\_

Kesk 27, 40231 Sillamäe \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel 392 5700 Tel \_\_\_\_\_\_\_\_\_\_\_\_\_\_\_\_\_\_\_\_\_

E-post: linnavalitsus@sillamae.ee E-post \_\_\_\_\_\_\_\_\_\_\_\_\_\_\_\_\_\_

*/allkirjastatud digitaalselt/ /allkirjastatud digitaalselt/*

**Vorm 1**

## Riigihange „Mänguväljaku elementide ostmine ja paigaldamine“

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

HANKEMENETLUSES OSALEMISE AVALDUS

1. Kinnitame, et meie pakkumus on kirjalikus ettepanekus ja selle lisades esitatud tingimusi üle võttes. Aktsepteerime täielikult kirjalikus ettepanekus ja selle lisades sätestatud tingimusi ja kinnitame, et meie pakkumus on täielikus vastavuses kirjaliku ettepaneku ja selle lisade tingimustega.
2. Kinnitame, et oleme tutvunud kirjaliku ettepaneku ja selle lisadega ning nõustume täielikult Hankija esitatud tingimustega. Kinnitame, et meile oli antud võimalus saada täiendavat informatsiooni kirjaliku ettepaneku tingimuste kohta ning oleme teadlikud Hankija soovidest ning oleme arvestanud kõikide tingimustega, mis võivad mõjutada pakkumuse maksumust.
3. Kinnitame, et vastame täielikult kirjalikus ettepanekus esitatud kvalifitseerimis­tingimustele ning meil on kõik võimalused ja vahendid eelnimetatud hanke nõuetekohaseks teostamiseks.
4. Pakume ennast teostama eelnimetatud hanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
5. Kinnitame, et pakkumuse koosseisus esitatud pakkumuse maksumuse tabel on nõuetekohaselt täidetud. Saame aru, et pakkumuse maksumuse tabeli mittenõuetekohase täitmise puhul lükatakse meie pakkumus tagasi kui kirjalikule ettepanekule mittevastav.
6. Kinnitame, et kõik esitatud dokumendid moodustavad meie pakkumuse osa. Kinnitame, et käesolev pakkumus on jõus 90 päeva, alates pakkumuse esitamise tähtpäevast.
7. Mõistame, et Hankija ei ole seotud kohustusega aktsepteerida temale laekunud madalaima maksumusega pakkumust - aktsepteerime Hankija õigust lükata tagasi kõik pakkumused kirjalikus ettepanekus kirjeldatud juhtudel.

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 2**

## Riigihange „Mänguväljaku elementide ostmine ja paigaldamine“

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

PAKKUJA ÜLDANDMED

1. Pakkuja andmed

|  |  |
| --- | --- |
| Pakkuja ametlik nimi |  |
| Ühise pakkumuse partneri nimi\* |  |
| Registrikood/isikukood |  |
| Seadusliku või volitatud esindaja nimi\*\* |  |
| Juriidiline aadress |  |
| Postiaadress |  |
| Telefoni nr |  |
| E-posti aadress |  |
| Kodulehekülg |  |
| Kontaktisik lepingu täitmisel, tema nimi ja ametikoht, tel nr ja e-posti aadress |  |

\*kustutada või lisada vajalikud read ühispakkumuse korral kõikide partnerite nimetamiseks

\*\* volitatud esindaja puhul esitada volikiri vastavalt kirjaliku ettepaneku Vormile 3

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 3**

## Riigihange „Mänguväljaku elementide ostmine ja paigaldamine“

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**VOLIKIRI**

Käesolevaga volitab \_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja nimi)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(volitaja nimi ja ametikoht)* isikus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava nimi, ametikoht)*

olema pakkuja ametlik esindaja ja allkirjastama ülalnimetatud riigihanke pakkumust.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

………………………………..

(volitaja nimi ja ametikoht)

………………………………..

(volitaja allkiri)

**Vorm 4**

## Riigihange „Mänguväljaku elementide ostmine ja paigaldamine“

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

**PAKKUJA KINNITUS RHS § 95 lg 1 ja lg 4**

**NIMETATUD ASJAOLUDE PUUDUMISE KOHTA**

Käesolevaga kinnitame, et pakkujal puuduvad RHS § 95 lg 1 ja lg 4 nimetatud asjaolud.

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)

**Vorm 5**

## Riigihange „Mänguväljaku elementide ostmine ja paigaldamine“

**Hankija:**

Sillamäe Linnavalitsus

Reg kood 75003909

Kesk tn 27

40231 Sillamäe

|  |  |  |  |  |  |
| --- | --- | --- | --- | --- | --- |
| **Nr** | **TÖÖDE NIMETUS** | **ÜHIK** | **KOGUS** | **ÜHIKUMAKSUMUS** | **MAKSUMUS** |
| I |  **Mänguväljak Sillamäe Eesti Põhikooli juures (Viru pst 26)** |
| 1. | **Seadmete paigaldamine, sh:** |  |  |  |  |
| 1.1 | Kiik 2-kohaline (tavalise- ja beebi istmetega) | tk | 1 |   |   |
| 1.2 | Karussell | tk | 1 |   |   |
| 1.3 | Liivakast – 3000 x 3000 (ilma liivata) |

|  |  |
| --- | --- |
| tk | 1 |

 |

|  |  |
| --- | --- |
| 1 | 1 |

 |  |  |
|  | **Kokku**  |  |  |  |  |
|  | **PAKKUMUSE MAKSUMUS KOKKU ILMA KÄIBEMAKSUTA**  |  |
|  | **KÄIBEMAKS 22%** |  |
|  |  **PAKKUMUSE MAKSUMUS KOOS KÄIBEMAKSUGA** |  |

1. Kinnitame, et meie pakkumuse maksumuses on igakülgselt arvesse võetud:

1.1. hankedokumente ja selle lisasid;

1.2. kõiki hankedokumentides ja selle lisades sätestatud ja nendest tulenevaid käsundisaaja kohustusi, ülesandeid, tegevusi ja toiminguid;

* 1. kõiki kulusid, riske ja asjaolusid ning kõiki tingimusi (üldiseid ja erilisi asjaolusid, seejuures midagi välja jätmata), mis võiks pakkumuse maksumust mõjutada**.**

2. Kinnitame, et:

2.1. oleme saanud hankijalt kogu käesoleva pakkumuse koostamiseks vajaliku informatsiooni ning oleme tutvunud kõikide seonduvate asjaolude ning tingimustega;

2.2. oleme kontrollinud ning veendunud, et eelnimetatud dokumentides ei ole olulisi vigu ega puudusi, mis takistaks siduva pakkumuse esitamist;

2.3. nõustume hankedokumentide ja selle lisade tingimustega ning anname endale täielikult aru käsundisaaja vastutuse ning kohustuste mahust.

Pakkumuse koostamisel oleme arvesse võtnud kõik käesoleva riigihanke teostamiseks ja hankelepingu eesmärgi saavutamiseks vajalikud käsundisaaja teenused, tegevused ja toimingud, kaasa arvatud need, mis ei ole otseselt kirjeldatud hankedokumentides ja selle lisades, kuid mis on tavapäraselt vajalikud nõuetekohase tulemuse saavutamiseks arvestades lepingu eesmärki.

*(allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_

 (ees- ja perekonnanimi)

\_\_\_\_\_\_\_\_\_\_\_\_\_\_\_\_\_\_\_\_\_

 (ametikoht)